دى الخطوات اللى ممكن نعمل بيها Setup Application بمعنى انى احول الكود بتاعى اللى انا كتبته فى الفيجوال ستوديو ل (Source (Package 

انا هاحاول افصل على اد ما اقدر و لو فى حاجه مش مفهومه انا فى الخدمه
1-من الفيجوال ستوديو file ---> new project
2-من على الشمال اختار Set up and deployement من Other Project types
3- اكتب اسم ال Application ما انتو عارفين بقى
4-هايظهر عندك 3 فولدر Applicaton Folder & User desktop & programs Menu

اولا نستلم اول فولدر Applicaton Folder 
وده اللى هايتحط فيه كل حاجه تخص البرنامج بتاعى
5-افتح الفولدر وبعدين اضغط رايت كليك فى مكان فاضى واعمل Add>>File دور بقي علي البرنامج بتاعك ومن فلودر الديبج ضيف ال exe. بس
6-الخطوه اللى بعد كده نضيف icon للبرنامج بتاعى .... ما عليك غير انك تعمل Add>>File وتختار الايكون اللى انت عايزها وتعملها Add فى ال Application Folder

ملحوظه : ال Application Folder ده اللى بيبقى فيه كل حاجه تخص البرنامج بتاعى من ملفات انا مستخدمها فيه ... يعنى كل حاجه عاوزها تنزل وانت بتسطب البرنامج بعد كده هتبقي في الفولدر ده .....زى ...icon ... sound file ... Database ... .xml file كده يعنى....فبالتالى تضيف اى حاجه انت عارف انت مستخدمها وانت بتعمل البرنامج .

ملحوظه اخري : خللي بالك لو البرنامج اللي انت عامله بيستخدم Dll file. هتلقيه ضافها لوحده لما بتضيف الـ exe. فى الخطوه رقم 5

ملحوظه اخرى : لو هاعمل حاجه فيها داتا بيس احط الفيلين بتوعها بس تعمل حسابك بعد كده ان انت هتضيف الداتابيز دي للسيرفر بتاع الجهاز اللي هينزل عليه البرنامج
وبكده نكون انتهينا من الفولدر ده 


ثانيا تانى فولدر User desktop
وده الفولدر اللى هنعمل منه شورت كت للـ EXE واحد ع الدسك توب والتاني جوه الستارت مينيو كالتالى

7-افتح فولدر user desktop و اضغط رايت كليك في حته فاضيه واختار create new shortcut
8-وادخل علي ِ Application Folder ...واختار البرنامج بتاعك الexe. بس و لو عاوز تغير اسمه
9-هتجيب ال Properties بتاعه الشورت كت اللي انت عملته عند الايكون property اضغط على browse
10-اختار الايكونه اللي انت ضفبتها قبل كده فى ال Application Folder
وبكده نكون انتهينا من اخينا ده كمان 


ثالثا الفولدر الاخير programs Menu
وده الفولدر اللى هانظبط منه شكل البرنامج اللى هايظهر فى ال Start Menu كالتالى

11-نفس اللى اتعمل فى ال User Desktop هايتعمل فى الفلودر ده
12-تضيف شورت كت وتختارله ايكونه
13-ولو عاوز تضيف فلودر الاول وجواها الشورت كت بتاعك عادي
14-وبعدين build solution
كده انت عملت Setup Application للكود والحمد لله

روح بقى على الديبج هتلاقي البرنامج بتاعك جاهز للتسطيب

وبـــالتـــــوفيـــــــــق
